proxectonos/corpus_dominio_legal_administrativo_tmp huggingface dataset:
TERCEIRA MODIFICACIÓN ANEXO SUBVENCIÓNS NOMINATIVAS
ADMINISTRACIÓN LOCAL — Municipal — Poio (Subvencións e axudas, 01/09/2020)

Aprobada inicialmente polo Pleno da Corporación, en sesión ordinaria celebrada o día 25 de agosto de 2020, a terceira modificación do anexo de subvencións nominativas que figuran no Orzamento deste Concello do ano 2020, e, en cumprimento do disposto no artigo 169.1 de do Texto Refundido da Lei Reguladora de Facendas Locais, aprobada por RDL 2/2004, de 5 de marzo, expóñense ao público polo prazo de quince días hábiles, para que durante o citado prazo, poidan formularse as reclamacións e suxestións que consideren oportunas ante o Pleno. A modificación de anexo de subvencións considerarase definitivamente aprobada se durante o citado prazo non se presentan reclamacións; en caso contrario o Pleno disporá dun prazo de un mes para resolvelas. (Asinado dixitalmente a marxe) O Alcalde: Luciano Sobral Fernández
EXTRACTO DA CONVOCATORIA DE SUBVENCIÓNS DIRIXIDAS A ENTIDADES SEN FINS DE LUCRO PARA PARTICIPAR EN FESTIVAIS, CERTAMES E CONCURSOS DE MÚSICA E BAILE NO ÁMBITO INTERNACIONAL, ANO 2020 (PROCEDEMENTO SIA 2277260)
ADMINISTRACIÓN LOCAL — Provincial — Deputación Provincial (Subvencións e axudas, 09/03/2020)

De conformidade co previsto nos artigos 17.3. b y 20.8. a da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (http://www.pap. minhap. gob. es/bdnstrans/index): As entidades xurídicas que: carezan de fins de lucro, desenvolvan as súas actividades no ámbito territorial da provincia de Pontevedra, non estean incursas en ningún dos supostos de incapacidade ou incompatibilidade para percibir subvencións públicas, non estean incursas en ningunha das prohibicións para percibir subvencións recollidas na lei e que estean ao corrente coas obrigas tributarias coa Seguridade Social, coa Facenda autonómica e coa Deputación. Subvencións para promover, fomentar e difundir a música tradicional galega nas súas variadas e múltiples vertentes e estilos dirixidas ás entidades sen fins de lucro da provincia de Pontevedra que participen en festivais, certames e concursos de ámbito internacional que se desenvolvan fóra do territorio nacional entre o 1 de xaneiro e o 31 de decembro de 2020 e que teñan relevancia para os intereses provinciais. Poderán ser obxecto de financiamento as seguintes actividades: festivais musicais, encontros de carácter internacional, certames e concursos internacionais e intercambios culturais para potenciar o patrimonio musical ou cultural. Bases de subvencións aprobadas por acordo da Xunta de Goberno da Deputación Provincial de Pontevedra de 28 de febreiro de 2020, Ordenanza xeral de subvencións da Deputación publicada no BOPPO núm.249, do 30 de decembro de 2016, Bases de execución do Orzamento provincial para o exercicio 2020, LXS e demais lexislación de desenvolvemento.30.000,00 €. Empezará a partir do día seguinte ao da publicación da convocatoria e o seu extracto no Boletín Oficial da provincia de Pontevedra (BOPPO) e rematará o 15 de abril de 2020.
NOMEAMENTO DE ALCALDESA ACCIDENTAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 23/10/2020)

Sendo que por motivos persoais e profesionais estarei ausente de Lalín entre as 16:00 e as 21:00 horas do luns día 19 de outubro de 2020, e de conformidade co disposto nos artigos 23.3 da Lei 7/85, de 2 de abril, Reguladora das Bases do Réxime Local e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/86, de 28 de novembro, Primeiro.- Delegar na Primeira Tenente de Alcalde, DªMaria Salceda Palmira Sanchez Pobre Sahornil, o cargo de Alcaldesa-Presidenta do Concello de Lalín, a todos os efectos legais, dende 16:00 e as 21:00 horas do luns día 19 de outubro de 2020. Segundo.- Notifíquese á interesada, publíquese no BOP e dese conta ao Concello Pleno na primeira sesión plenaria que se celebre. Lalín, 16 de outubro de 2020. O AlcaldeDou fe. O Secretario Xeral José Crespo IglesiasCésar López Arribas
IN407A 2019/191-4. CONCESIÓN A ELÉCTRICA DE MOSCOSO, S. L. DE AUTORIZACIÓN DA INSTALACIÓN LMTS CT XUNQUEIRAS A CHAN -APOIO Nº 4EM00822 DA LMT DERIVACIÓN A BARRO (PAZOS DE BORBÉN)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 14/02/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, a 27 de xaneiro de 2020. O xefe territorial Ignacio Rial Santomé
EXPOSICIÓN PÚBLICA E PERÍODO DE COBRANZA DO PADRÓN DO IMPOSTO SOBRE BENS INMOBLES DE NATUREZA RÚSTICA 2020
ADMINISTRACIÓN LOCAL — Municipal — Vilagarcía de Arousa (Recadación, 22/10/2020)

Lugar: Departamento de Rendas Aprobado por resolución do Alcalde o Padrón Fiscal do Imposto sobre bens inmobles de natureza rústica, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interpoñerse calquera outro recurso que os interesados consideren oportuno. Vilagarcía de Arousa, na data da sinatura electrónica. O Alcalde Alberto Varela Paz
EXPOSICIÓN PÚBLICA DE EXPEDIENTE DE SEGREGACIÓN DO TECOR COTO DO CASTRO (PO-10.132), DE FINCAS PARTICULARES DE RAMÓN FAILDE REY, NO CONCELLO DE A ESTRADA
XUNTA DE GALICIA — CONSELLERÍA DE MEDIO AMBIENTE, TERRITORIO E VIVENDA — Xefatura Territorial de Pontevedra (Outros documentos, notificacións e informacións públicas, 30/11/2020)

Polo presente Edicto, faise público que o expediente está a disposición de todos aqueles que puideran ter interese nel no Departamento Territorial da Consellería de Medio Ambiente, Territorio e Vivenda, SERVIZO DO PATRIMONIO NATURAL – na Avda. María Victoria Moreno núm., 43-2º andar, en Pontevedra, durante o prazo de UN MES, contado a partir da data da publicación deste edicto, para que poidan formular as alegacións que estimen oportunas. Pontevedra, 3 de novembro de 2020 O Xefe Territorial, José Manuel González González Sinatura electrónica.
DH W36.719266. GESTORA INMOBILIARIA LA TOJA, S. A., SOLICITA AUTORIZACIÓN OBRAS NO LUGAR DE CABANELAS, RIBADUMIA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 10/07/2020)

As obras solicitadas consisten no recrecemento provisional, mediante bloques de perpiaño e mais os restos da represa existente, da actual represa sita augas abaixo da captación de augas para a illa de A Toxa (concesión DH. A36.11256), no lugar de Cabanelas, concello de Ribadumia. A obra será provisional, sendo desmantelada unha vez finalizada a época de estiaxe, xustificando a necesidade da mesma pola posible sanilización das augas na captación, ou no momento que se impoña na resolución da autorización O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no concello de Ribadumia ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 30 de xuño de 2020. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
APROBACIÓN DEFINITIVA DOS ESTATUTOS E BASES DE ACTUACIÓN QUE DEBERÁN REXER A CONSTITUCIÓN E FUNCIONAMENTO DA XUNTA DE COMPENSACIÓN PARA FINALIZACIÓN DA URBANIZACIÓN DO SUI-1 DE MEIS
ADMINISTRACIÓN LOCAL — Municipal — Meis (Urbanismo e Patrimonio, 04/08/2020)

Aprobados definitivamente os estatutos e bases de actuación que deberán rexer a constitución e funcionamento da Xunta de Compensación para a finalización da urbanización do SUI 1 de Meis (Vilanoviña-Paradela), por acordo da Xunta de Goberno Local de 11 de xuño de 2020; publícase aos efectos do artigo 123 da Lei 2/2016, de 10 de febreiro, do solo de Galicia, e cos artigos 303 e seguintes do seu Regulamento, aprobado por Decreto 143/2016, de 22 de setembro. Así mesmo, o acordo estará a disposición dos interesados na sede electrónica deste Concello [dirección https://meis.sedelectronica. gal]. Contra o presente acordo, que pon fin á vía administrativa, pode interpor alternativamente recurso de reposición potestativo ante a Xunta de Goberno Local deste Concello, no prazo dun mes a contar desde o día seguinte ao da a publicación o presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. A ALCALDESA, Marta Giráldez Barral DOCUMENTO ASINADO ELECTRONICAMENTE
EXPOSICIÓN PÚBLICA PADRÓN ABASTECEMENTO AUGA E SANEAMENTO 3º TRIMESTRE 2020
ADMINISTRACIÓN LOCAL — Municipal — Lalín (Recadación, 25/11/2020)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 3º trimestre de 2020, e aprobado por Resolución da Concellería de Facenda o día 19 de novembro de 2020, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa F, nº 10 en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante a Sra. Concelleira Delegada de Facenda, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga segundo o artigo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais, advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Así mesmo, poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, de luns a venres. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. LALIN, A SR. CONCELLEIRA DELEGADA DE FACENDA Asdo. Mª Paz Pérez Asorey Documento asinado dixitalmente ao marxe
CONVOCATORIA PROFESORES OBOE E CLARINETE
ADMINISTRACIÓN LOCAL — Municipal — Meaño (Persoal, oposicións, 30/09/2020)

Aprobadas mediante Resolución da Alcaldía, de data 24 de setembro de 2020, as Bases de selección para a formacion dunha bolsa de traballo complementaria á existente para a categoria de mestre da escola municipal de música de Meaño, nas seguintes especialidades: Sistema de selección: Segundo se establece nas bases reguladoras da convocatoria. Prazo de presentación de instancias: 5 días hábiles, contados a partir do seguinte ó da publicación do anuncio desta convocatoria no Boletín Oficial da Provincia de Pontevedra. As bases e modelos de solicitude estarán a disposición dos interesados na páxina web e nas oficinas municipais do Concello de Meaño, das que se facilitará copia a quen a solicite. En Meaño, O alcalde Carlos Vieitez Fernández Documento asinado e datado dixitalmente ao marxe.
DH. A36.71628 JOSÉ MANUEL RAMIRO PAZ SILVA, SOLICITUDE CONCESIÓN DE CAUDAL DE AUGA NO LUGAR DE SANTA CRUZ, PARROQUIA DE XEVE (SANTO ANDRÉ)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 11/11/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Misericordia Burrull Estella CAUDAL: 1632,68 m3/ano DESTINO: uso doméstico, gandeiro e rega ORIXE: pozo en parc.3 do pol.266 do catastro de Pontevedra LUGAR: Santa Cruz PARROQUIA: Xeve CONCELLO: Pontevedra A auga cáptase en pozo barrena 30 m prof. e bombéase a través de distintas tubaxes cara a arqueta acumulación, depósito formigón e estanque poliéster na mesma parcela, para rega; a cortes e bebedoiro de animais en parcs.8 e 9, adxacentes, para uso gandeiro; e a vivenda na parc.2, para uso doméstico. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
APROBACIÓN PADRÓN DA TAXA POLA PRESTACIÓN DE SERVIZO DE SUMIDOIROS E COEFICIENTE DE VERTEDURA, 2º SEMESTRE 2019
ADMINISTRACIÓN LOCAL — Municipal — Ribadumia (Recadación, 06/02/2020)

Confe ccionado o Padrón da taxa pola prestación do servizo de sumidoiros e coeficiente de vertedura por Espina & Delfin, S. L., correspondente o 2º semestre do ano 2019 e aprobado polo DECRETO. Exponse ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados na oficina Espina & Delfin, S. L., sita na rúa Ourense, número 8, Cambados, en horario de 10:00 a 13:30 horas, de luns a venres, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Documento asinado electronicamente.
CAMBIO DE DENOMINACIÓN DE TRAMO DA AVDA. CONDE DO GROVE POR RÚA JAIME AMÉZAGA
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 27/02/2020)

Que o Pleno desta corporación en sesión ordinaria realizada o 25 de marzo de 2019 aprobou o seguinte acordo por unanimidade: Aprobación do inicio do procedemento de cambio de nome de rúa “Estrada Conde do Grove” pola de “Rúa Jaime Amézaga” desde o tramo comprendido entre o alto de Boibas ou cambio de rasante de Boibas ata Virxe das Mareas.” E para que así conste e teña os efectos que correspondan, expídese este certificado coa salvidade do artigo 206 do R. D. 2568/1986 e a reserva dos termos que resulten da aprobación da acta correspondente, por orde e co visto e prace do Sr. alcalde. O Grove, data e sinatura dixital Visto e prace do alcalde José A. Cacabelos Rico
EXPOSICIÓN INICIAL DO EXPEDIENTE DE CAMBIO DE FINALIDADE Nº 02/CF/2020 E DE MODIFICACIÓN DE CRÉDITO POR CRÉDITO EXTRAORDINARIO Nº 04/CE/2020
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 02/12/2020)

Aprobado inicialmente polo Pleno da Corporación, en sesión ordinaria celebrada o día 26 de novembro de 2020, o expediente Nº 02/CF/2020 de cambio de finalidade do financiamento afectado por importe de 85.233,17€, procedente de operacións de préstamo a longo prazo concertadas e ingresadas entre os exercicios 2015, 2016, 2018, 2019 e 2020, así como exercicios anteriores; así como o expediente de modificación de crédito por crédito extraordinario Nº 04/CE/2020 por importe de 99.190,49€, financiado con baixas de créditos de gastos doutras aplicacións do orzamento vixente e con maiores ingresos, para atender os gastos derivados dos seguintes proxectos de de gasto: En cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ó público na Intervención deste Concello, por prazo de quince días hábiles que comezarán a contarse dende o seguinte ó da inserción do presente Edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán ser dirixidas ao Sr. Alcalde desta Corporación. Dada a urxencia que revisten as actuacións que pretenden acometerse coas seguintes modificacións orzamentarias, farase uso da excepción prevista na base Nº10 das BEO 2020 prorrogadas, de forma que transcorrido o prazo de exposición ó público sen que se presentase ningunha reclamación, poderá considerarse definitivamente aprobado o expediente de referencia procedendo a publicar a aprobación definitiva tal e como establece o artigo 169.5 do RDL 2/2004, a efectos de inicio do cómputo do prazo para que os interesados poidan interpoñer, se así o estiman, recurso contencioso-administrativo; a tal fin publícase como quedará a situación do o orzamento para o presente exercicio, resumido por capítulos, despois da aprobación do expediente de modificación de créditos: Vilagarcía de Arousa, na data da sinatura electrónica. O Alcalde – Alberto Varela Paz Sinatura dixitalizada.
RELACIÓN DE PERSOAS ASPIRANTES QUE SUPERARON O TERCEIRO EXERCICIO DO PROCESO SELECTIVO CONVOCADO PARA CUBRIR DÚAS PRAZAS DE REDACTOR-A CORRECTOR-A, VACANTES NO CADRO DE PERSOAL FUNCIONARIO (CE2020F) E APERTURA DA FASE DE CONCURSO
ADMINISTRACIÓN LOCAL — Provincial — Deputación Provincial (Persoal, oposicións, 22/12/2020)

Ditas persoas están exentas da realización do cuarto exercicio, sobre a tradución ao idioma galego, por ter acreditada a validación do celga 4, correspondéndoselles 2 puntos A secretaria do tribunal informa que de acordo co previsto na base décimo oitava da convocatoria, unha vez finalizada a fase de oposición, as persoas que a superen e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos. A presentación da documentación acreditativa dos méritos realízase a través do formulario normalizado “217424/1 Solicitude de admisión a procesos selectivos–Anexo I méritos na fase do concurso”, dispoñible na sede electrónica da Deputación Provincial de Pontevedra (https://sede.depo. gal). Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB. Unha vez subida toda a documentación o sistema xerará unha instancia na que se incluirá a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na sede electrónica da Deputación Provincial de Pontevedra (https://sede.depo. gal) ou, opcionalmente, de xeito presencial en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e os certificados electrónicos (incluído o DNIe). O prazo para presentar as solicitudes será de 10 días hábiles, contados a partir do día seguinte ao da publicación dos resultados definitivos da fase de oposición que se publicará no BOPPO, na sede electrónica e no taboleiro de anuncios da Deputación, de conformidade co establecido no artigo 45 da LPACAP. Asinado dixitalmente á marxe.
APROBACIÓN INICIAL MODIFICACIÓN BASE EXECUCIÓN Nº 55 DO ORZAMENTO XERAL PARA O EXERCICIO DO 2020
ADMINISTRACIÓN LOCAL — Municipal — Tui (Presupostos e cadros de persoal, 11/08/2020)

Aprobado inicialmente polo Pleno da corporación, en sesión ordinaria de data 30 de xullo de 2020, o expediente de modificación da Base 55ª "Axudas e subvencións públicas” no seu apartado A) “Subvencións en xeral” punto 10 “Subvencións nominativas" do Orzamento municipal para o exercicio 2020, prorrogadas por Decreto da Alcaldía nº 2019-1523 de data 27/12/2019, exponse ao público ao abeiro do artigo 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da sede electrónica deste Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, O Alcalde en funcións, Emila Mamajon Rhimi. Documento asinado dixitalmente á marxe
APROBACIÓN PADRÓN IBI–BICES 2020
ADMINISTRACIÓN LOCAL — Municipal — Redondela (Recadación, 25/09/2020)

Aprobado pola Xunta de Goberno Local de data 16 de setembro de 2020 o Padrón do Imposto sobre Bens Inmobles Caracteristicas Especiais (IBI – BICES) correspondente ao exercicio 2020, estará a disposición do público no Servicio de Xestión Tributaria deste Concello sito en Avda. Ernestina Otero 35 baixo, e a través das seguintes canles Durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario do Imposto sobre Bens Inmobles Caracteristicas Especiais (IBI-BICES) será o comprendido entre o 2 de outubro e o 4 de decembro do 2020, ambos inclusive, no horario de caixa de cada entidade bancaria colaboradora. O Imposto deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 4 de novembro de 2020 non tivesen recibido nos seus domicilios os formularios de ingreso, disporán de prazo ata o 4 de decembro de 2020 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe.
ANUNCIO DE APROBACIÓN DEFINITIVA “PROXECTO DE EXPROPIACIÓN POLO PROCEDEMENTO DE TAXACIÓN CONXUNTA PARA A EXECUCIÓN DO PLANEAMENTO CONFORME O PROXECTO DE HUMANIZACIÓN DO ENTORNO DO MERCADO MUNICIPAL DE SEIXO (MARÍN)” (EXP. N.º 2019 SE60-003)
ADMINISTRACIÓN LOCAL — Municipal — Marín (Outros documentos, notificacións e informacións públicas, 04/12/2020)

En cumprimento do disposto no artigo 293 do RLSG (artigo 118 LSG) se informa que o Pleno municipal, na sesión ordinaria que tivo lugar o 12 de novembro de 2020, adoptou entre outros, o seguinte acordo: Primeiro.- Aprobar definitivamente o “Proxecto de Expropiación polo procedemento de taxación conxunta para a execución do planeamento conforme o Proxecto de Humanización do entorno do Mercado Municipal de Seixo (Marín)”, elaborado por Estudio Técnico Gallego S. A., asinado en data 13.11.2019 polo arquitecto D. Argelio Tremps Racz (colexiado n.º 2261). Segundo.- Notificar o presente acordo os interesados propietarios e titulares de bens e dereitos que figuran no expediente, conferíndolles un prazo de vinte días durante o cal poderán manifestar por escrito a súa desconformidade coa valoración establecida no expediente aprobado. Se os interesados non formularen oposición á valoración no citado prazo de vinte días, entenderase aceptada a que se fixou no acto aprobatorio do expediente, entendéndose determinado o xuxtiprezo definitivamente e de conformidade. Terceiro.- Trasladar o expediente ao Xurado de Expropiación de Galicia para a fixación do xustiprezo no caso de que os interesados manifesten a súa desconformidade coa valoración contida na folla de aprecio. Cuarto.- Proceder á inscrición rexistral das parcelas nos termos contidos na lexislación estatal e a instar do Catastro a actualización da súa configuración e titularidade. Contra a presente resolución, que pon fin á vía administrativa, pódese interpor alternativamente recurso de reposición, no prazo dun mes contado desde o día seguinte ao da presente publicación, de conformidade cos artigos 123 e 124 da Lei 39/2015, do 1 de outubro, do procedemento administrativo común das administracións públicas; ou ben interpor directamente recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses contados desde o día seguinte ao da publicación do presente anuncio, de conformidade co artigo 46 da Lei 29/1998, do 13 de xullo, da xurisdición contencioso-administrativa. Se se optase por interpor recurso de reposición, non se poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio administrativo. Todo iso sen prexuízo de que poida exercer calquera outro recurso que estime pertinente. Marín, na data da firma electrónica A Alcaldesa – María Ramallo Vázquez
EXPEDIENTE DE MODIFICACIÓN PRESUPOSTARIA 13/2020, POR SUPLEMENTO DE CRÉDITO 2/2020
ADMINISTRACIÓN LOCAL — Municipal — Oia (Presupostos e cadros de persoal, 23/03/2020)

Aprobado inicialmente en sesión plenaria de data 10/03/2020, expediente de modificación presupostaria 13/2020, por suplemento de crédito 2/2020, exponse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. De acordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 11 de marzo de 2020. Asinado dixitalmente á marxe. A alcaldesa Cristina Correa Pombal
CONVOCATORIA PARA OUTORGAR AUTORIZACIÓNS DE USO DAS HORTAS URBANAS ECOLÓXICAS NA PARCELA MUNICIPAL LINDANTE CO PAVILLÓN DO SEQUELO
ADMINISTRACIÓN LOCAL — Municipal — Marín (Outros documentos, notificacións e informacións públicas, 03/01/2020)

Por Decreto da Alcaldía de data 11.12.2019, aprobáronse as bases da convocatoria para o outorgamento das autorizacións de uso das Hortas Urbanas Ecolóxicas do Concello de Marín. Esta convocatoria ten por obxecto regular para os anos (2020-2023), o proceso de adxudicación de 71 parcelas de entre 10 e 12 m², na parcela municipal lindante co Pavillón do Sequelo. O prazo de presentación de solicitudes será de dez días hábiles a partir do seguinte ao da publicación no BOP. O sorteo das parcelas realizarase o quinto día hábil seguinte ao de remate do prazo de presentación de solicitudes. O contido das bases estará a disposición dos interesados no Taboleiro de edictos do Concello e na sede electrónica.
DH W36.68627. CONCELLO DE MARÍN, SOLICITA AUTORIZACIÓN DE OBRAS PARA URBANIZACIÓN DA REPÚBLICA ARXENTINA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 27/10/2020)

As obras solicitadas consisten no proxecto de urbanización da Travesía República Arxentina, no núcleo urbano de Marín. As obras inclúen a instalación dun marco de formigón sobre un rego sen nome, de 3,60 m. x 2,67 m. no punto de coordenadas UTM X: 542.949 Y: 4.693.220 (datum ETRS89). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 12 de febreiro de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
LISTA PROVISIONAL DE ASPIRANTES A PRAZA DE TÉCNICO/A INFORMÁTICO/A, ENCADRADA NA ESCALA DE ADMINISTRACIÓN ESPECIAL, SUBESCALA TÉCNICA, CLASE AUXILIAR CL2019N
ADMINISTRACIÓN LOCAL — Provincial — Deputación Provincial (Persoal, oposicións, 29/06/2020)

EXPEDIENTE: 2019063236 ASUNTO: Lista provisional de aspirantes a praza de Técnico/a informático/a, encadrada na escala de Administración Especial, subescala técnica, clase auxiliar CL2019N TRÁMITE: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.248, correspondente á convocatoria Prazas vacantes no cadro de persoal funcionario da Deputación de Pontevedra, incluídas na OEP 2016 (CL2019N), RESOLVO aprobar a lista provisional de persoas aspirantes admitidas e excluídas no proceso de selección de un praza de Técnico/a informático/a, encadrada na escala de Administración Especial, subescala técnica, clase auxiliar, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial.
DELEGACIÓN DE COMPETENCIAS DO CONCELLO DE SOUTOMAIOR PARA DESENVOLVER AS FACULTADES DA LIQUIDACIÓN PREVIA Á PRIMEIRA MATRICULACIÓN DO IMPOSTO SOBRE VEHÍCULOS DE TRACCIÓN MECÁNICA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/08/2020)

O Pleno da Deputación Provincial de Pontevedra, na sesión ordinaria que tivo lugar o día 31 de xullo de 2020, acordou aceptar, de conformidade co previsto no artigo 7.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais e no artigo 106.3 da Lei 7/1985, de 2 de abril, reguladora das bases de réxime local a delegación de competencias que realizou o Concello de Soutomaior por acordo do Pleno na sesión de data 28 de maio de 2020 para desenvolver as facultades da liquidación previa á primeira matriculación do imposto sobre vehículos de tracción mecánica. A citada delegación realizarase pola Deputación de Pontevedra a través dos seus servizos tributarios. O que se fai público para xeral coñecemento e demais efectos O deputado delegado (Delegación efectuada por R. P. nº 2020001852), Haizhen El Argoubi Akaarir.—O Vicesecretario, Elier Maortua Halioui. Asinado dixitalmente á marxe.
APROBACIÓN DEFINITIVA DO PLAN DE PREVENCIÓN DE INCENDIOS FORESTAIS DE MARÍN
ADMINISTRACIÓN LOCAL — Municipal — Marín (Outros documentos, notificacións e informacións públicas, 13/01/2020)

1º Desestimar as alegacións achegadas polo Colexio Oficial de Enxeñeiros Técnicos forestais, en virtude do disposto na fundamentación xurídica que consta no expediente.2º Aprobar definitivamente o Plan de Prevención de Incendios Forestais de Marín elaborado e asinado por don Eleuterio Guglielmino Guarnieri (Enxeñeiro de Montes nº 2171) e por dona Laura Paula Sanjinez Chelhi (Enxeñeira técnica Forestal nº colexiada 1265). Contra dito acordo, que pon fin á vía administrativa, poderase interpoñer recurso contencioso-administrativo ante o Xulgado do Contencioso Administrativo de Pontevedra, no prazo de dous meses a contar dende a publicación do anuncio, de conformidade co artigo 46 da Lei 29/1998, de 13 de xullo reguladora da Xurisdición Contencioso-Administrativa. Non obstante, con carácter previo e potestativo, poderase interpoñer recurso de reposición ante o Pleno deste Concello, no prazo dun mes contado a partir do día seguinte ao da súa publicación, segundo dispoñen os artigos 123 e 124 da Lei 39/2015, de 1 de outubro, del Procedemento Administrativo Común de las Administracións Públicas, recurso que deberá entenderse desestimado se no prazo dun mes non é notificada resolución expresa, a efectos da interposición do correspondente recurso contencioso-administrativo. Todo iso, sen prexuízo de calquera outros recursos, que se estimen oportunos exercitar. Marín, a 18 de decembro de 2019 (documento asinado electronicamente). A alcaldesa María Ramallo Vázquez
APROBACIÓN INICIAL RECTIFICACIÓN INVENTARIO DE CAMIÑOS
ADMINISTRACIÓN LOCAL — Municipal — Mos (Outros documentos, notificacións e informacións públicas, 08/06/2020)

Aprobado inicialmente por acordo do Pleno deste Concello de 14.02.2020 a “rectificación do inventario de camiños no referido ao Cº dos Castros- ramal- en Os Castros (Dornelas) procedendo a declaración do camiño DO-03-09-R1 como privado”, sometese a información pública e audiencia aos interesados para a presentación de reclamacións e suxestións que se teñan por convenientes polo prazo de DOUS MESES, a contar desde o día seguinte a publicación deste anuncio. Mos, 28 de maio de 2020 A Alcaldesa, Nidia Mª Arévalo Gómez (asinada electrónicamente)
APROBACIÓN DA MODIFICACIÓN DO REGULAMENTO DO CONSELLO ESCOLAR MUNICIPAL
ADMINISTRACIÓN LOCAL — Municipal — Nigrán (Ordenanzas e Regulamentos, 27/11/2020)

Asunto: Modificación do regulamento do Consello Escolar Municipal Expte: 2020000573Sv Tramite: Publicación Normas de aplicación: Art.70.2 da Lei 7/1985, de 2 de Abril, Reguladora de Bases de Réxime Local e concordantes. Aprobación: Pleno do Concello en sesión 27-07-2020 Tras a información pública no boletín oficial da provincia do 10-08-2020, quedou elevado a definitivo o mencionado acordo, polo que se aproba a expresada modificación do Regulamento do Consello Escolar Municipal de Nigrán. Onde di no seu artigo 3: d) Outros sete membros designados polo Concello, do seguinte xeito: Modificase, quedando redactado nos seguintes termos: d) Outros sete membros designados polo Concello, do seguinte xeito:
APROBACIÓN INICIAL ORZAMENTO 2020
ADMINISTRACIÓN LOCAL — Municipal — Cañiza, A (Presupostos e cadros de persoal, 02/11/2020)

O Pleno do Concello de A Cañiza, en sesión extraordinaria que tivo lugar o día 26 de outubro de 2020, aprobou inicialmente Orzamento Xeral do Concello, as Bases de Execución, así como o respectivo anexo de persoal para o exercicio 2020. En cumprimento do disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, e disposicións concordantes, exponse ao público na Intervención Xeral deste Concello polo prazo de QUINCE DÍAS HÁBILES, -o cal comezará a contar desde o seguinte ao da inserción do presente Edicto no Boletín Oficial da Provincia-, a fin de que durante o dito prazo se poidan formular as reclamacións que se consideren pertinentes, dirixidas estas ao Sr. Alcalde-Presidente desta Corporación. Documento asinado electrónicamente por LUIS ANTONIO GÓMEZ PIÑA, Alcalde do Concello de A Cañiza
CONVOCATORIA DE PROCEDEMENTO PÚBLICO PARA ADXUDICACIÓN DE DEREITOS FUNERARIOS SOBRE UNIDADES DE ENTERRAMENTO (NICHOS) DO CEMITERIO MUNICIPAL DE OIA
ADMINISTRACIÓN LOCAL — Municipal — Oia (Procedementos diversos, 15/07/2020)

A través de Decreto desta Alcaldía do día 03/07/2020, acordouse convocar procedemento público para adxudicación de dereitos funerarios sobre unidades de enterramento (nichos) do cemiterio municipal de Oia, ó abeiro das bases expresamente aprobadas a tal fin en outubro de 2009, publicadas no BOP de 29.10.2009. O procedemento agora iniciado ten as seguintes características: Nº de nichos ofertados: 18. Precio da unidade: 1.700,00 € (ordenanza da taxa por prestación de servicios do cemiterio e regulamento de réxime interior do cemiterio de Oia aprobados en Pleno de 30.07.2009 –BOP nº 188 de 29.09.2009-) Duración da concesión administrativa de dereito funerario: 75 anos. Requisitos dos solicitantes: Prazo de presentación de solicitudes: 20 días a partir da publicación do presente anuncio no BOP. Oia, 3 de xullo de 2020. A Alcaldesa Asdo Manuel Enrique San Bernardino Pecurul *Asdo dixitalmente á marxe
NOMEAMENTO PERSOAL LABORAL FIXO
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 20/10/2020)

Por Resolución desta Alcaldía número 405/20, de data 30/09/20, unha vez concluído o procedemento selectivo, procedeuse á contratación, dende o 1 de outubro de 2020, de Dª Ailen Izcue Cotela, como persoal laboral fixo do Concello de Soutomaior, Nivel/categoría: II, xornada: completa; denominación: Técnico/a de xuventude, orientación laboral e responsable da Omix do Concello de Soutomaior. O que se fai público para os efectos oportunos. Soutomaior, 5 de outubro de 2020 O ALCALDE, Agustín Reguera Ocampo
APROBADO INICIALMENTE O PROXECTO DE URBANIZACIÓN DA RÚA 2
ADMINISTRACIÓN LOCAL — Municipal — Lalín (Outros documentos, notificacións e informacións públicas, 13/04/2020)

Aprobado inicialmente o PROXECTO DE URBANIZACIÓN DA RÚA 2 (de data outubro 2019), presentado o día 23/10/19 (núm. rexistro 2019-E-RC-7204) e redactado polo enxeñeiro Hannah Laura Susana Cappelletti Trasviña, por encargo de Stanimira Cuestas Villadelprat, como trámite previo á solicitude de licenza urbanística municipal para a edificación dunha vivenda unifamiliar na parcela con referencia catastral 3125405NH7232N0001RJ, sita en Feás – Lalín (exp.4569/2019), sométese a información pública, polo prazo dun mes, a contar a partir do día seguinte a aquel en que teña lugar a publicación deste anuncio no Boletín Oficial da Provincia (artigo 96 da Lei 2/2016, do 10 de febreiro, do solo de Galicia). O alcalde, P. D., a concelleira de Urbanismo Decreto da Alcaldía de 25/06/2019 (BOP de 08/07/2019) María Paz Pérez Asorey
EXPOSICIÓN AO PÚBLICO CONTA XERAL EXERCICIO 2019
ADMINISTRACIÓN LOCAL — Municipal — Dozón (Presupostos e cadros de persoal, 23/07/2020)

Unha vez formulada e rendida a Conta Xeral do orzamento correspondente ao exercicio económico de 2019 e unha vez informada pola Comisión Especial de Contas, exponse ao público cos documentos que a xustifican na secretaría do concello polo prazo de 15 días hábiles, contados a partir do seguinte ao da inserción do presente Edicto no BOP, co obxecto de que durante este prazo e oito días máis os interesados poidan examinala e presentar as reclamacións, reparos ou observacións que estimen pertinentes, de conformidade co disposto nos artigos 116 da Lei 7/1985, de 2 de abril, reguladora das bases de réxime local, e 212 do Real decreto lexislativo 2/2004, de 5 de marzo, polo que se aproba o texto refundido da Lei reguladora de facendas locais. En Dozón, na data da sinatura electrónica á marxe. O alcalde-presidente Adolfo Campos Panadeiros
PLENO EXTRAORDINARIO URXENTE 1.07.20
ADMINISTRACIÓN LOCAL — Municipal — Vigo (Outros documentos, notificacións e informacións públicas, 14/07/2020)

Ante o elevado número de escusas xustificadas admitidas pola Xunta Electoral de Zona en relación co nomeamento de membros de Mesas Electorais nas eleccións o Parlamento de Galicia do próximo 12 de xullo procede que o Pleno do Concello realice, da mesma forma e cos mesmos requisitos do sorteo inicial, un segundo sorteo o fin de garantir a correcta constitución das Mesas e o dereito de sufraxio dos cidadáns. No acordo do sorteo farase expresamente constar que no suposto de novas admisións de escusas xustificadas por parte da Xunta Electoral de Zona para a aceptación do cargo de membro de Mesa (enfermidade, incapacidade temporal, ausencia motivada da cidade …), ou no suposto de imposibilidade da notificación será membro da Mesa Electoral, en cada caso, o seguinte número correlativo que resulte do sorteo. Conforme o exposto, de conformidade co artigo 46.2. b) da Lei 7/1985, de 2 de abril, Reguladora das Bases de Réxime Local, convócase sesión EXTRAORDINARIA E URXENTE do PLENO do Concello de Vigo que terá lugar o día 1 DE XULLO de 2020 ás OITO HORAS E CORENTA E CINCO MINUTOS, por vídeo conferencia e presencial no salón de Plenos deste Concello. O fin de garantir as medidas de distanciamento social consecuencia do COVID-19 estarán presentes no salón de Plenos o alcalde, os voceiros dos grupos municipais, o membro non adscrito e os Tenentes de Alcalde. Se na primeira convocatoria non existira o quórum necesario, entenderíase convocada a sesión automaticamente á mesma hora dous días despois. Notifíquese ós Sres. membros da Corporación para a súa concorrencia puntual ó acto e fágase público na páxina web municipal e no taboleiro da casa consistorial. A sesión convocada desenvolverase conforme o seguinte, 1. Ratificación da urxencia da sesión. Aprobada.2. Segundo sorteo para formación das MESAS ELECTORAIS nas Eleccións o Parlamento Galicia do día 12 de xullo; Decreto 72/2020, de 18 de maio, de convocatoria de eleccións ao Parlamento de Galicia. Realizado. Sinatura dixital. Maria Rosari Dote Aaron